ASCI Red

L'ASCI Red o ASCI option Red, l'è in super-elaboratòr enstalà én i laboratori "Sandia National Laboratories" a Albuquerque ntel Nôvô Mèsego.
El progèto el nàse da na colaboraçiôn tra Intel e i laboratori Sandia; in tòco del progèto governativo Statunitense Accellerated Strategic Computing Initiative (ASCI).

El sistèma l'è sta costruìo come la fase uno de el Accelerated Strategic Computing Initiative (ASCI) de la asociaçiôn del dipartimento statunitense de l'energìa e de la Aministraçiôn naçionàl par la sicuresa nucleàr, par svilupàn in sistèma de simulaçiôn bòn de rimpiasàr i test nucleari sototèra che na moratoria firmà da el presidènte George H.W. Bush in el 1992 e confermà da Bill Clinton én el 1993, l'ha proibìo in el teritòrio dei Stati Unii de America.
ASCI Red l'hà tacà a funçionàr in el 1997.

L'è sta costruìo co na rete a màja (38*3*2) MIMD "masively-parallel procesing" che la ga 4510 nodi de calcolo, 1212 gigabyte de memòria distribuìa e 12,5 gigabyte de memòria 'nter disco.
All'inisio la machina la g'avea procesôri Pentium Pro alla frequença de 200 MHz ma piasè tardi l'è sta agiornà metèndoghe drénto procesôri Pentium II overdrive a 333 MHz. El sistèma l'è composto da 104 armadi che i ocupa na superfice de 230 metri quàdri. El sistema l'è sta progetà in modo da prevedér l'utilisaçiôn de componensistica mìa dedicà e na architetùra mucìo scalàbile.

El primo ASCI Red l'è stà el primo elaboratòr del glòbo a superàr el mur de 1 Teraflops, i test Linack (1996) i diše che l'è diventà el elaboratòr piasè potente del globo in na graduatoria de 500 super-elaboratori.

Divèsi tòchi del el sistèma i utilišava diversi sistèmi operativi. Par la programaçiôn l'è stà utilišà na normale machena unix co na verçiôn distribuìa de el S.O. Unix creà da Intel, el Paragon XP/S Supercomputer. La gestiòn dei nodi de calcolo l'è sta afidà a na verçiôn gràn legera de el sistèma operativo Cougar, na derivaçiôn de el S.O. SUBMON par sistèmi Paragon.

 Vàrda ànca... 
 ASCI Red Facts 
 Top500 Supercomputer Sites

Categoria:Informadega